# Кітап оқудың пайдасы көп

[](http://baiolke.com/wp-content/uploads/2013/02/book02_cute_rgb1.jpg) Қай заманда болмасын, адамзат алдында тұрған ұлы мұрат-міндеттердің ең бастысы –  салауатты, саналы ұрпақ тәрбиелеу. Жас ұрпақтың өскелең талабын қанағаттандыруда, рухани байлығын, жалпы ой-өрісін дамытуда, жоғары эстетикалық талап-талғамын қалыптастыруда ең үлкен де ұлы тәрбие құралы – **кітап**. Кітапсыз тәлім-тәрбие мен ілім-білімнің орны бос қалатыны бесенеден белгілі. «Кітап – білім бұлағы, білім – өмір шырағы» деген дана сөз тегіннен-тегін айтылмаған. Адамның ойын байытып, сауатын жоғарылатып, білім нәрімен сусындатар орда – **кітапхана.**

**«Кітапхана тірі болса-халық та тірі, ол өлсе –біздің өткеніміз бен болашағымыз да өледі» Д. Лихачев**

        Қазіргі жағдайда керек ақпарат табу үшін аудио, видео, ғаламтор сияқты жеңіл жолдар табылып тұрғанда кітап оқуға деген құштарлық азайып кетті. Бала ерте жастан кітаппен достасса, болашақта ол көзі ашық, көкірегі ояу адам болып қалыптасады. Сондықтан бастауыш сыныптардан бастап баланы кітапханаға тарту керек. Ал, кітап оқуға баулу жұмысында кітапханашылар үлкен роль атқарады. Балаларымызды бес жастан бастап кітапханаға апарып, кітапханашының дауыстап оқыған ертегі, әңгімелерін тыңдатып, кітапқа деген құмарлығын арттырсақ артық болмас еді. Ол үшін қандай жұмыс жасауымыз керек.

**Бірінші,** дауыстап оқығанда жас бүлдіршіннің көңілінде қалатындай көз алдына елестететіндей етіп оқу.

**Екінші,** образдап оқығанын сомдап көрсету.

**Үшінші,** сахналық қойылым.

**Төртінші,** суреттер арқылы оқу. Кітапханашы кішкентай оқырмандарға оқыған ертегінің, әңгімелерінің кейіпкерлерін суретке салдырса, олардың ойында сақтап қалу қасиеті қалыптасады. Бүлдіршін оқыған кітабының кейіпкерін ұнатып қалса, соған ұқсауға тырысады. Балаға  халық ертегілері өте жақын келеді. Тілі де жеңіл. Көбіне халық ертегілері – «баяғы өткен заманда бір шал мен кемпір болыпты, оның бір баласы (немесе қызы) болыпты» дегенде оқырманның көз алдына атасы мен әжесі елестейді. Сонымен қатар, ертегінің тағы бір жақсы қыры – аң-құсқа толы, балаға жақын ит, мысық, аю, қоян, қасқыр сияқты аңдардың, құстардың адамша сөйлеп, адамдармен араласып жүруі, осының бәрі жас баланың қоршаған ортаға, табиғатқа, өмірге деген көзқарасын өзгертеді.

       Жалпы, кітапханашылар қауымы оқырмандармен жұмыс жасауда жақсы қарым-қатынас орнатуға, олармен әңгімелесіп, пікірлесуде кәсіби шеберлікпен жұмыс жасауы абзал. Жеткіншектің бойында кітапқа деген құштарлықты ояту үшін кітапханашы әр уақыт ізденіс үстінде болуы шарт. Себебі, **бабалар аманатын** ұрпағына жеткізу жолында еңбек ету, кітапханашы болу — абыройлы іс, үлкен жауапкершілікті міндет етеді деп түсінгеніміз жөн.

      Баланы **әдеби кітаптарды** оқуға тарту — білімнің қайнар көзі болып табылады. Ол оның рухын сақтайды, жүрегі мен миын азықтандырады, өзін — өзі тану сезімін оятады, өз ісінің дұрыс, бұрыстығына қорытынды жасап, дәлелдей алатын, өмірдің қатты, тәттісіне дайын, тірлікке бейім болуды үйретеді.

**Көркем шығарма** – адам тәрбиелейтін басты әрі қуатты құрал. Ол адамгершілік қасиеттерді қалыптастырады. Кітап оқу арқылы адамның мінез-құлық нышандары өзгереді. Баланың қуану, аяу, өкіну, жақсы көру сезімдері оянады. Көркем сөз арқылы Отанын, ауылын, өз отбасын сүю, адамды қадірлеу, жан-жануар, табиғатқа деген қамқорлық сезімдері оянады, білуге құштарлық сияқты қасиеттер дариды.

     Сөз соңында айтарымыз, **кітап** — адам баласы ақыл-ойынан туған рухани байлықты сақтап, оны ұрпақтан-ұрпаққа жеткізетін бірден-бір асыл қазына.

**МЕКТЕП КІТАПХАНАСЫ ЕРЕЖЕСІ**

**1. Жалпы ереже**

* Мектеп кітапханасын пайдалану ережелері мектеп кітапханасы оқырмандарына қызмет көрсетуді ұйымдастырудың жалпы тәртібін, кітапхана мен оқырманның құқықтары мен міндеттерін көрсетеді.

**2.** **Оқырмандардың құқықтары**

* Кітапхананы пайдалану құқығы оқушыларға, педагогикалық жұмысшылар мен басқа мектеп қызметкерлеріне және оқушылардың ата-аналарына беріледі.
* Кітапхана абонементі қорынан кез келген құжатты уақытша пайдалануға алу.
* Кітапхана тарапынан өткізілген іс-шараларға қатысу.
* Кітапханаға жазылу үшін әр азаматтың жеке куәлігі болуы қажет.
* Кітаптарды жыртқан оқушы немесе оқырман, ақшалай айып төлейді.
* Оқушылар сыртқы киімдері мен портфелін және заттарын киім ілетін бөлмеге тапсыруы қажет.

**3. Оқырмандарға қызмет көрсету бойынша кітапханашының**

**міндеттері:**

* Танысуға мүмкін орында ілінген кітапхананы пайдалану Ережелеріне сәйкес оқырмандарға қызмет көрсету.
* Кітапханада жұмыс істеу үшін оқырмандарға қолайлы жағдай жасау.
* Оқырмандарға қажетті әдебиеттерді таңдауда көмек көрсету.
* Кітапханаға құжаттардың уақытында тапсырылуын және оқырмандар тарапынан кітапхананы пайдалану Ережелерінің орындалуын қадағалау.

**МЕКТЕП КІТАПХАНАСЫ ҚОРЫНДАҒЫ ОҚУЛЫҚТАРДЫ ПАЙДАЛАНУ ЕРЕЖЕЛЕРІ**

**1.** Оқушылар Қазақстан Республикасы Үкіметінің 2003 жылғы 19 ақпандағы №173 қаулысына сәйкес оқулықтармен қамтамасыз етіледі.

**2.** Оқулықтар оқу жылының басында сынып жетекшілеріне (жаңадан келген оқушыларға – жыл бойында) тізімдеме бойынша әрбір оқушының міндетті қол қоюы арқылы, ал мұғалімдерге – пән мұғалімдеріне – лауазымдық міндеттеріне сәйкес беріледі.

**3** Оқу жылының соңында немесе мектептен кеткен жағдайда оқушылар оқулықтарын тапсыруға міндетті.

**4.** Оқушылар оқу әдебиеттеріне ұқыптылықпен қарауы керек.

**5.** Егер оқушы оқулықты бүлдірсе немесе жоғалтса, онда ол:- сондай оқулықты;- басқа оқулықты;- немесе құны мен мазмұны, қолданылуы тең әдеби кітапты (баспа мерзімі – 3 жылдан кем емес) ауыстырып әкелуге тиіс.

***Техника қауіпсіздігі ережесі.***

***Оқушылар назарына!***

1. *Оқу бөлмесіне бір-біріңді итермей кіру керек.*
2. *Өзіңнен үлкен немесе қыз баланы бірінші жіберу керек.*
3. *Қоңырау уақытында қатты сөйлемеу керек, жаныңдағы адамды тыңдай біл, қоңырау уақытында демалуды ұмытпау керек.*
4. *Қоңырау уақытында оқу бөлмесінде жүгірмеу керек, сыныптастарыңды жарақаттандырып алмас үшін қимыл ойындарын ойнамау керек.*
5. *Көршіңнің көзін жарақаттамау үшін сызғыш, қарындаш, қаламмен жұмыс істегенде жан-жағыңдағыларға абай болу керек.*
6. *ТҚО (ТСО) сабағында қолданғанда есте сақта:*

* *электор шнур вилкадан ұстау керек*
* *ТҚО қолданғаннан кейін өшіруді ұмытпау керек*
* *дымқыл шүберекпен сыныпта тазалық жасағанда ТҚО жақпа*

1. *Өзіңді өзің нашар сезінсең, мұғалімге немесе мектеп медбикесіне хабарласу керек.*

**Кітапхана белсенділері**

***Ермекова Зарина***

***Баянмонх Назым***

***Бахыт Мадина***


***Жақсылыкова Меруерт***

***Сағынтаева Аружан***

***Қуаныш Аружан***

***Кенжебек Ақмарал***

***Талгатова Алия***

******

******

Тәуелсіз Қазақстанның келешегі – жас ұрпақты тәрбиелейтін мектеп дейтін болсақ, осы мектепте орналасқан кітапхана да сол міндетт бірге атқарады. Мектеп кітапханасы – мектептің бір бөлігі. Жаңа заман компьютер дәуірі болғанымен, рухани азық іздеген, көзі ашық, көкірегі ояу әрбір адам кітапханаға келіп, әдеби көркем шығармаларды, түрлі газет-журналдарды оқып, мерейі өсіп, рухани азық алып, дөңгеленген дүниеден хабардар болатыны сөзсіз.   
№3 Талапкер орта мектебінің жаңа кітапханасы 2013 жылы жаңа мектеп тапсыру негізінде құрылды.

Қазір бұл кітапханада 8800-ге жуық кітап қоры бар, оның ішінде мектеп оқулықтары- 7100, жаңа шыққан оқулықтар- 3200, жалпы оқырмандар саны- 890, оның ішінде 750-мектеп шәкірттері. Әртүрлі ғылыми-әдістемелік, көркем және педагогикалық әдебиеттер мен мерзімді баспа басылымдары, қазақ, орыс және ағылшын тілдеріндегі журналдар оқырмандар тілегінен шығып жатады. Жылдан-жылға кітапханамыз жаңа оқулықтар және әдістемелік оқу құралдарымен, көрнекіліктермен, географиялық карталармен, электрондық оқулықтармен, әдеби кітаптармен толықтырылып отырады. Мектепте жыл сайын газет-журналдарға жазылу өз деңгейінде өтеді.   
[](http://kazlicei.kz/images/biblioteka/2.jpg) «Кітап – білім бұлағы» демекші, осынау білімнің тұнық та мөлдір бұлағынан шәкірттерді сусындатып, олардың рухани дүниесін молайтып, тағылымы мол тәрбие ошағына айналып отырған мектебіміздің кітапханасында оқушыларды заман талабына сай ақпараттық технологиямен, ғаламтормен жұмыс жасауға бейімдеп, қазіргі заманға сай оқырмандардың ойын ұшқырлайтын танымдық кештер, мерекелік іс-шаралар, кездесу кештері, кітапханалық сабақтар өткізіліп, көрмелер ұйымдастырылып тұрады.

Кітапханадағы іс-шаралардың барлығы да интерактивті жүйеде, слайд-презентациялар арқылы жүргізіледі. Оқырмандарға арналып әртүрлі тақырыптағы: «Тәуелсіздік – тұғырым», «Мемлекекттік

тіл», «Мерейлі отбасы», «Тарихи тұлғалар» және тағы басқа да кітап көрмелері ұйымдастырылып отырады.